b'\n_START_ARTICLE_\nRupiah Banda\n_START_PARAGRAPH_\nRupiah Banda (s. 13. helmikuuta 1937) on sambialainen poliitikko ja Sambian nelj\xc3\xa4s presidentti, joka toimi presidentin virassa vuosina 2008\xe2\x80\x932011. H\xc3\xa4n toimi Levy Mwanawasan varapresidenttin\xc3\xa4 ennen t\xc3\xa4m\xc3\xa4n kuolemaa 19. elokuuta 2008. Mwanawasan kuoleman j\xc3\xa4lkeen Banda toimi sijaispresidenttin\xc3\xa4 ja h\xc3\xa4net valittiin jatkamaan toimessa kansanvaalilla 30. lokakuuta 2008. H\xc3\xa4nen vastaehdokkaansa Michael Sata oli tulosten laskennassa aluksi johdossa mutta h\xc3\xa4visi lopulta niukasti Bandalle. Sata v\xc3\xa4itti vaaleja vilpillisiksi ja vaati \xc3\xa4\xc3\xa4nien uudelleenlaskentaa. Vuonna 2011 j\xc3\xa4rjestetyt presidentinvaalit Sata voitti, ja Banda v\xc3\xa4istyi presidentin virasta syyskuun lopulla.'